Middelsstore, lange og tynne, rødbrune til svarte trebukker. Antennene er omtrent så lange som kroppen, de nest-ytterste leddene er gjerne hvite. Pronotum er sylindrisk, lengre enn bredt. Dekkvingene er smale, innsnevrede i midten, sprikende bakerst, mer eller mindre forkortede. Beina er nokså lange og tynne, lårene litt klubbeformede, leggene på bakbeina utvidete i spissen med oppstående hår.